CELEX: 32009R0295
Language: fi
Date: 2009-03-18 00:00:00
Title: Komission asetus (EY) N:o 295/2009, annettu 18 päivänä maaliskuuta 2009 , eräiden tavaroiden luokittelusta yhdistettyyn nimikkeistöön

9.4.2009   
            
            
               FI
            
            
               Euroopan unionin virallinen lehti
            
            
               L 95/7
            
         
      KOMISSION ASETUS (EY) N:o 295/2009,
   annettu 18 päivänä maaliskuuta 2009,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               On aiheellista säätää, että tiedon saaja voi soveltaa jäsenvaltioiden tulliviranomaisten tavaroiden luokittelemisesta yhteiseen nimikkeistöön antamaa sitovaa tariffitietoa, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuun CN-koodiin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (EY) N:o 2913/92 12 artiklan 6 kohdan mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä maaliskuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Vähittäismyyntiä varten pakattu sarja, joka koostuu omassa kotelossaan olevasta monenlaisissa muodoissa olevan äänen ja kuvan tallentamiseen ja toistamiseen tarkoitetusta ja eri lähteistä (esimerkiksi satelliittitelevisiovastaanottimista, automaattisista tietojenkäsittelykoneista ja videokameranauhureista) tulevan datan vastaanottoon kykenevästä digitaalilaitteesta sekä erilaisista lisäosista, kuten liitäntäjohdoista, CD-ROM-levystä, käyttöoppaasta, ruuveista ja ruuvitaltasta.
                  Laite koostuu painetusta piirilevystä, jossa on aktiivisia ja passiivisia elementtejä (joita tarvitaan äänen ja kuvan tallentamiseen ja toistamiseen), kuten mikroprosessori.
                  Laitteessa on seuraavat liitännät:
                  
                              —
                           
                           
                              USB
                           
                        
                              —
                           
                           
                              VGA sekä
                           
                        
                              —
                           
                           
                              audio- ja videoliitännät.
                           
                        Siinä on myös ohjauspainikkeita (virta, toisto, tauko, äänenvoimakkuus) ja infrapunavastaanotin kaukosäädintä varten.
                  Laite on tarkoitettu sisältämään kovalevyn.
               
               
                  8521 90 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan, 3 yleisen tulkintasäännön b alakohdan ja 6 yleisen tulkintasäännön määräysten, XVI jakson 1 lisähuomautuksen ja CN-koodien 8521 ja 8521 90 00 nimiketekstien mukaisesti.
                  Koska laitteessa on kovalevyä lukuun ottamatta kaikki tarvittava elektroniikka nimikkeen 8521 toimintojen suorittamiseksi ja koska sen komponentteja ei ilman kovalevyäkään voi käyttää mihinkään muihin toimintoihin kuin äänen ja kuvan tallentamiseen ja toistamiseen, sillä on katsottava olevan 2 yleisen tulkintasäännön a alakohdan mukaiset nimikkeeseen 8521 kuuluvan täydellisen tai valmiin tuotteen olennaiset ominaisuudet. Näin ollen se, että laitteessa ei ole kovalevyä, ei estä sen luokittelua täydellisenä tai valmiina tuotteena.
                  Luokittelu nimikkeeseen 8522 osana, joka soveltuu ainoastaan tai pääasiallisesti käytettäväksi nimikkeen 8521 laitteessa, ei siis tule kyseeseen.
                  Näin ollen tuote on luokiteltava nimikkeeseen 8521 videosignaalien tallennus- tai toistolaitteena.
                  Ruuvitaltta on tarkoitettu laitteen kokoamiseen ja huoltamiseen, joten se luokitellaan XVI jakson 1 lisähuomautuksen mukaisesti laitteen kanssa.